
P r o o c in  i 11  in. 


In  libaris,  quibus  doctrina  morborum  traditur, 
de  tubis  follopianis  aut  nihil  prorsus,  si  excipere 
velis  graviditatem  tubariam,  commemorant,  aut  modo 
participare  eas  cum  morbis  organorum  vicinorum, 
uteri,  ovariorum,  peritonaei.  Quod  quam  verum 
sit,  quum  observationes  morborum  huius  organi 
dispersas  colligere  suscepissem,  satis  expertus  sum ; 
nihilo  tamen  minus  negari  nequit,  haud  raro  tubas 
solas  corripi  morbis,  iisque  gravibus,  neque  minus 


atque  ovariorum,  qui  a medicis  indagentur,  dignis. 
Libenter  equidem  ad  diagnosin  eorum  stabiliendam 
parum  me  profecisse  confiteor  5 sufficiet  mihi,  si,  ut 
in  posterum  maior  iis  cognoscendis  opera  navetur, 
dissertatiuncula  mea  effecerim. 


DE  MORBIS  TUBAE  FALLOPII. 


Inflammatio. 

i >•  » 

Omnium  morborum,  quibus  tubae  fallopianae  afficiuntur, 
inflammatio  ea  est,  quae  rarissime  occurat  non  coniuncla 
cum  affectione  organorum  vicinorum ; rarissime  etiam  hisce 
imflammatis  tubae  incolumes  evadunt.  Ita  in  feminis  quin- 
quaginta sex,  aestate  anni  1807  in  nosocomio  communi  Vien- 
nensi febri  puerperali  demortuis,  simul  cum  utero  semper  tubae 
magis  minusve  inflammatae  inventae  sunt;  l 2 *)  et  Rob.  Lee  in 
permultis,  quas  instituit,  sectionibus,  ubi  peritonaeum  uterum 
circumdans  inflammatum  fuerit,  semel  modo  tubas  haud  cor- 
reptas se  vidisse  contendit5). 

Diagnosis  sane  difficillima,  quum  morbis  illis,  quibuscum 
complicata  esse  solet,  gravioribus  signa  ad  tubam  spectantia 
obscura  reddantur.  Si  ad  orrhymenitidem  uterinam  tubarum 
inflammatio  accedit,  secundum  Boivin  et  Duges  dolor  vehe- 


1)  Medizinische  Amialen  ites  osterreich.  Staats.  1822. 

2)  Researclies  on  Ilie  Pathology  and  treatment  of  some  of  the 

most  important  Diseases  of  Women  by  R.  Lee.  London  1 833. 

mcnlior  versus  regiones  iliacas  et  inguinales  in  suspicionem 
Imius  complicationis  inducere  potest,  quae  tumoris  solum  ab- 
sentia ab  oophoritide  distinguatur.  3)  Ubi  vero  inflammatio 
magis  in  tuba  solummodo  sedem  habet,  signa  inde  provocata 
plerumque  leviora  esse  videntur,  quam  ut  ab  aegrotis  ani- 
madvertantur; quum  saepissime  in  cadaveribus  duntaxat  tu- 
barum affectiones  reperiantur,  de  quarum  origine  ex  inflam- 
matione praegressa  dubium  esse  non  possit,  adhaesiones 
nempe  et  obliterationes  al. , quamvis  illius  nulla  in  vita  signa 
innotuerint. 

In  inflammatione  tunicae  internae  seu  phlegmhymenitidc 
tubarum , si  placet , Clarque3  4 5)  saepius  cum  mensibus  tum 
admodum  dolorificis  frustulas  lymphae  coagulabilis  forma  in- 
terdum irregulari,  interdum  vero  plane  aequantes  cavitatem 
tubarum  per  vaginam  excerni  observavit.  Pet.  Frank  in 
leucorrhoea  praeter  vaginam  et  uterum  non  raro  et  tubas 
istius  humorem  largiri,  sectione  pathologica  id  ipsum  docente, 
putat,  quum  hinc  eum  ore  uteri  aperto  per  loca  declivia 
ferri  ac  per  vaginam  stillari  nil  impediat;  et  dolorem  in  re- 
gionibus inguinalibus  atque  sterilitatem  tam  saepe  in  feminis 
hoc  profluvio  affectis  observandam  inde  venire  arbitratur. 


3)  Traite  pratique  cies  maladies  de  1'uterus  et  de  ses  annexes 
par  Mine,  veuve  Boivin  ct  par  A.  Duges.  tom.  11.  Paris  i S3 3. 
S.  58gv 

4)  CJi.  M.  Clarque  BeobachLungen  iiber  die  Krankliciten  des  Wei- 
bes,  welche  von  Austltisseu  beglcilct  sind ; iibers.  v.  Dr.  Ilei— 
ueken.  Ilannover  i8a3.  Tom.  II.  S.  i 1 4 * 

5)  Pet.  Frank  de  curaud.  lioin.  inorb.  lib.  V.  No.  177. 


Suppuratio. 


Hic  exitus  inflammationis  saepe  quidem  observatur,  sed 
aeque  atque  ipsa  plerumque  modo  allectiones  casque  gravio- 
res organorum  vicinorum  comitatur ; raro  tuba  sedem  prae- 
cipuam et  primariam  morbi  constituit.  Exempla  liuiusmodi 
notatu  digna  exhibeo  liaccce : 

Femina  alvum  obstructam,  vomitus,  dolorem  primum  in 
abdominis  latere  dextro  dcin  sinistro  et  crure  dextro  passa  erat. 
Tumor  pedetentim  in'  regione  lumbali  sinistra  exoriebatur, 
quem  febris , virium  exhaustio,  diarrhoea  purulenta  et  mors 
secuta  est. 

Cadavero  secto  peritonitidis  ac  enteritidis,  vestigia  repe- 
rlebantur,  sed  tubarum  et  ovariorum  conditio  praesertim  at- 
tentionem captabant.  Tuba  sinistra  pure  valde  dilatata,  sed 
partim  adhuc  flexuosa  et  bene  recognoscenda , communica- 
bat cum  intestino  recto  apertura  calami  ad  summum  magni- 
tudinis ; ovarium  quoque  huius  lateris  nucis  avellanae  magni- 
tudinis pus  continebat,  neque  vero  cum  tuba  cohaerebat. 
Dextri  lateris  tuba  et  ovarium  etiam  materie  purulenta  ex- 
tensa erant.  Uterus  sanus.  °) 

Femina , triginta  annorum , innupta,  bonae  famae  , febri 
quartana  laboraverat , quam  petitis  undique  remediis  tandem 
debellaverat.  At  febre  libera  mensibus  caruit,  tuniorcmque 
mox  in  sinistro  hypochondrio  animadvertit.  Quo  sensim 
crescente  tandem  pectore  tanta  subito  copia  puris  erupit,  ut 
sufTocarctur.  Sectione  tota  trachea  pure  repleta  inventa  est, 
tumorem  vero  abdominis  tuba  fallopiana  sinistra  formatum 


i)  Andral  Analomie  pathol.  tom.  II.  p.  700. 


esse  evidenter  constitit,  ovario  naturalem  haud  multum  exce- 
dente magnitudinem.  Continebat  tuba  liquoris  purulenti  viginti 
tres  libras,  substantia  eius  hic  duas  tres  illic  lineas  crassa 
erat,  intus  pure  erosa  ac  lacera,  extrinsecus  vero  vasis 
quam  plurimis  referta  ; tubae  ipsius  degeneratae  pondus  sep- 
tem librarum  fuit.  2) 

Virgo,  24  annorum,  ab  octo  retro  annis  quodvis  auxi- 
liorum genus  ad  menses  provocandos  frustra  experta,  lotum 
hypogastrium  tumidum  durumque  habebat,  quam  duritiem  du- 
rissima sed  aequabilis  Zona  ad  umbilicum  per  universam  ab- 
dominis amplitudinem  terminabat.  Octo  annis  miseriarum 
elapsis  quum  demum  atresia  eam  laborare  deprehenderetur, 
operatione  haud  vero  sufficiente  instituta  , triduo  post  obiit. 
Inventa  haecce : Uteri  stupenda  moles  monstrosaeque  utrin- 
que  tubae  tumorem  una  formabant,  qui  totum  hypogastrium 
explens  superiore  sua  parte  zonam  illam  constituebat.  Tuba 
utraque  immensa  sanie  fusco  - nigra  distenta , licet  hinc  inde 
per  foramincula  multum  eiusdem  in  cavum  ventrem  profudis- 
set. Uterus  ingenti  amplissimoque  suo  cavo  eandem  nigram 
saniem  continebat.  Ovaria  vix  solitam  figuram  excedebant. 3) 


Hydrops. 

Hydrops  illa  est  tubarum  conditio , qua  cavitas  carum 
liquore  vel  in  unum  solummodo  saccum  conversa  vel  hydati— 
dibus  interna  pariete  adhaerentibus  distenta  est.  Liquor  vero 
diversae  indolis  invenitur,  nunc  tenuis,  aquosus  aut  vere  se- 
rosus et  limpidus,  nunc  viscidus,  gelatinosus  et  magis  lusco 


a)  De  Haen  ratio  medendi  loin.  VI.  p 3;. 

3)  de  Ilaen  1.  c.  \ 3. 

vel  nigro  coloro.  Minore  gradu  liaeccc  tubarum  alTcctio 
saepe  cum  aliis  varii  generis  degenerationibus  vel  tubae  ip- 
sius vel  uteri  coniuncta  invenitur;  nonnunquam  vero  sine  ullo 
alio  morbo  occurrit,  hisque  casibus  summum  vestigium  ascen- 
dere solet. 

Casum  memoratu  dignissimum  hydropis  utriusque  tubae 
nobiscum  communicat  Morgagrii;  centum  enim  libras  et  plus 
lluidi  continebant.  Tulpius1  2)  unamquamque  tubum  novem 
fere  libris  aquae  vesiculis  aquosis  mixtae  impletam  invenit. 
Bonetius  3 4)  in  dextra  cuiusdum  feminae  tuba  duodecim  aquae 
libras  reperit.  Alia  exempla  memoriae  tradiderunt  v.  llul~ 
ler  , Pet.  Frank  5 6)  , ile  llacn. 

Plerumque  inflammationis  signa  magis  minusve  perspicua 
praegrediuntur.  Caeterum  ex  hydrope  initio  vel  nullae  omnino 
morbosae  affectiones  provocantur,  vel  tam  leves,  ut  eae  tan- 
tum aegrotarum,  quae  admodum  intentae  in  se  sint,  de  ten- 
sionis sensu  et  dolore  obtuso  in  altero  vel  utroque  pelvis 
latere , prout  una  vel  utraque  tuba  peccet , conquerantur. 
Longiore  vero  vel  breviore  tempore  praeterlapso  tumor,  qui 
iam  prius  exploratione  interna  iuxta  uterum  sentiri  potuit, 
supra  ramum  horizontalem  ossis  pubis  apparet,  modice  durus, 
tensus,  circumscriptus,  fluctuationis  haud  manifesta  praebens 
signa.  Eo  sensim  scnsiiuque  crescente  mox  graviora  sym- 
ptomata ex  pressu  eius  in  organa  vicina  pelvis,  abdominis, 


1)  Joh.  Bapt.  Morgagni  de  sedibus  et  causis  inorb.  Epist.  XXXY11I 

S-  66. 

2)  Tulpius  observat,  libr.  IV.  obs.  45* 

3)  Boneti  in  septilcr.  anatoni,  lib.  111.  sect.  21.  obs.  39. 

4)  Ilalleri  disput.  patliol.  tom.  IV.  pag.  249. 

5)  i.  c toni.  Vilt. 

6)  1.  c.  tom.  IV.  cap.  111. 


iinino  pccloris  oriunda  haud  desunt:  molestiae  in  urina  mit- 
tenda et  alvo  deponendo , menses  vel  irregulares  vel  plane 
deficientes,  dolor  vehemens  in  variis  abdominis  locis,  vomi- 
tus aliaeque  digestionis  perturbationes,  interdum  etiam  hydrops 
ascites  sive  ex  rupta  tuba,  sive  inflammatione  peritonaei  aut 
impedita  sanguinis  circulatione  excitatus,  oedema  pedum,  mo- 
lestiae in  spiritu  ducendo,  febris  hectica,  donec  saepe  post 
plures  demum  annos  vitae  luctuosissime  transactae  mors  finem 
facit.  Ita  in  casu,  quem  Tulpius  enarrat,  mors  decimo,  in 
illo,  quem  de  llacn  observavit,  quinto  post  morbum  exortum 
anno  consecuta  est.  Pet.  Frank  communicat  casum  notatu 
dignissimum,  quippe  qui  ab  caeteris  huius  morbi  nolis  obser- 
vationibus discrepet: 

Femina,  quae  ex  violento  in  hypogastricam  regionem 
lapsu , intumescentiam  hae  in  parte  cum  dolore  lensivo  patie- 
batur, quam  aquae  limpidae  largum  profluvium,  cum  sanguine 
menstruo  primum  prodiens,  excepit;  cessante  sanguinis  stil- 
licidio, per  annum  dimidium  ex  tuba  hydropica,  quotidie,  ad 
minimum,  libram  huius  liquoris,  ad  tabem  et  mortem  ipsam 
excrevit.  In  sinistra  deinde  tuba  librae  insuper  triginta  et 
una  aquosi  et  gelatinosi  humoris  inventae  sunt.  7) 

Diagnosis  huius  morbi  ab  hydrope  ovariorum  nescio  qui 
hucusque  fieri  possit;  etenim  profluvium  illud  fluidi  per  vagi- 
nam, quod  Frctnkius  observavit,  etiamsi  appareret,  minime 
tamen  tubam  allectam  esse  convinceret,  quum  hoc  etiam  plu- 
ries iam  in  hydrope  ovariorum  observatum  sit,  liquoribus  per 
tubam  ad  partem  fimbriatam  cum  ovario  coalitam  in  uterum, 
inde  foras  effusis. 8)  Quod  dicunt  ovarium  hydropicum  forma 


7)  L.  c.  lib.  IV.  p.  3 10. 

8)  Cf.  E.  Blasius  Commentatio  de  hydrope  ovariorum  profluente. 
Ilalac  1 S 3 i ■ 

cssc  orbiculari , fubam  vero  haemisphaerica , hoc  in  pri- 
mordio morbi  fortasse  aliquid  ad  diagnosin  conferre  possit ; 
sed  hoc  tempore  medicus  plerumque  nondum  arcessitur. 

Ab  aliis  morbis,  quibuscum  confundi  possit,  a gravidi- 
tate scilicet  uterina  et  extrauterina,  hydrope  ascitide,  hydrope 
uteri  aliisque  iisdem  etiam  argumentis  atque  hydrops  ovario- 
rum distinguitur. 

Oblitcratio  ct  adhaesio. 

Obliterationes  tubarum  carumque  adhaesiones  cum  par- 
tibus prope  iacentibus,  praesertim  cum  ovario,  in  sectionibus 
cadaverum  frequentissime  et  plerumque  una  deteguntur,  sae- 
pius quidem  in  sinistro  quam  dextro  latere.  ‘)  Oblitcratio 
aut  est  totalis,  aut,  ut  plerumque  accidit,  in  uno  modo  vel 
utroque  ostio  vel  partibus  intermediis  locum  habet,  dum  re- 
liqua canalis  pars  parvam  fluidi  copiam  continet. 

Fr.  Ruysch i)  2)  levi  inflammationi  post  parium  difficilem 
lias  tubarum  affectiones  merito  adseribit ; iu  meretricibus  vero 
ct  lascivis  mulieribus,  in  quibus,  etsi  nondum  pepererint,  raro 
desiderantur  3),  inflammatio  illa  levis,  quae  praegressa  sil  nc- 
cessc  est,  potius  sanguinis  affluxu  ob  concubitus  repetitos 
perdurante  continuatoquc  stimulo  venerco  excitari  videtur.  In 
bis  etiam  tubae  in  eo  praecipue  situ,  quem  in  coitu  habere 
solent,  ovaria  nempe  fimbriis  amplcclantes,  concretae  inve- 
niuntur. 


i)  Cf  Ath.  ab  Ilaller  Praei  iu  raed.  for.  p.  2^3. — Cari  Wenzel 
uber  die  Kraukheitcn  des  Ulerus.  Maiuz  i8i5.  S.  35. 

a)  Fr.  Ruysch.  Cent.  obs.  chirurg.  obs.  83.  p.  208. 

3)  Morgagni  I.  c.  Epist.  XXXI.  Ep.  XXXVIll.  et  mullis  aliis  locis. 
Walter  de  morbis  perilonaei.  Reroliu.  i8o5.  p.  i3. 

llae  tubarum  conditiones  frequenter  causam  graviditatis 
extrauterinae,  et  si  in  utroque  latere  adsunt,  sterilitatis  susti- 
nent; easque  deficientibus  aliis  partium  genitalium  vitiis  eo 
magis  in  causa  esse  suspicari  licet,  si  inflammationem  aut 
vitam  libidinosam  praegressam  esse  constat. 


Tubercula. 

Materiem  tuberculosam  nonnunquam  se  vidisse  conten- 
dunt Boivin  et  Duges  sive  in  ipsa  tubae  substantia  sive  in 
cavitate  eius  naturali,  simul  cum  tuberculis  in  aliis  corporis 
partibus,  veluli  praeter  pulmones  in  ovariis  et  peritonaeo.  ’) 
lluncce  referunt  casum  de  virgine  sedecim  annorum,  mensi- 
bus nondum  functa , phthisi  pulmonali  demortua  : Uterus  et 
ovaria  materiem  pultaceam  continebant ; tuba  sinistra  vix  duos 
pollices  longa,  caeterum  normalis ; tuba  dextra  per  longitudi- 
nem tres  offerebat  tumores,  effectos  tribus  tuberculis  crassis, 
quorum  quodque  circumdatum  erat  cystide  solido ; tuba  ipsa 
rubra  , longior  et  substantia  crassiore,  quam  qua  in  statu  nor- 
mali esse  solet;  ostium  abdominale  aeque  ac  fimbriae  mutata 
in  massam  tuberculosam  solidam. i)  2) 

Equidem  etiam  casum  eiusmodi  nuper  observavi : 

In  sectione  enim  feminae  cuiusdam,  viginti  sex  annos  na- 
tae, phthisi  tuberculosa  pulmonali  defunctae,  praeter  mu- 
tationes pulmonum,  quae  hoc  morbo  adesse  solent,  et  iure 
hic  praetermitti  possunt , ad  conditionem  partium  genitalium 
internarum  spectantia  haeccc  inveni:  Tuba  utraque,  quatuor 


i)  L.  c.  toni.  II.  No.  5S8. 

a)  Atlas  representant  les  principales  alterations  morbides  des  or- 
ganes  genilaux.  de  la  femine  par  Mme.  Boiviu  el  Duges.  pl.  XVI. 

pollices  et  dimidium  longa,  flexuosa,  quo  remolior  ab  ulero  eo 
magis  extensa,  ita  ut  ambitus  eius  in  extremitate  uterina  vix 
normam  excederet,  in  abdominali  vero  duos  ad  minimum  pol- 
lices aequaret ; ostium  abdominale  clausum,  fimbriis  inter  se 
coalitis;  parietes  iuslo  paululum  crassiores;  canalis  contine- 
bat massam  caseosam,  e flavo -fuscam , tuberculis  pulmonum 
simillimam;  uterus  paulo  maior,  quam  par  est,  in  cavitate 
sua  nonnihil  materiei  eiusdem  indolis , qua  tubae  erant  di- 
stentae , continebat , verisimiliter  ex  iis  per  ostia  uterina 
aperta  huc  delapsae;  ovaria  haud  a norina  discrepabant. 
Femina,  de  qua  sermo  est,  bis  pepererat,  mensibus,  qui  an- 
tea semper  secundum  regulam  apparuerant , ex  quo  prima 
morbi  pulmonum  signa  sese  manifestaverant  octo  fere  ante 
obitum  menses , caruit. 


Scirrlius. 

Quod  ad  scirrhum  tubarum  attinet,  non  habeo  quod 
addam  ad  sententiam  Boicin  et  Duges : „Lc  cancer  n'cnvabit 
peiil-etre  jamais  primitiVcment  les  trompes  et  ne  s'y  etablit, 
pour  les  deformer  et  les  detruire,  qifapres  avoir  exerce  ses 
ravages  sur  1’uterus  en  particulier.“  ’)  Ejusmodi  exempla 
nonnulla  illi  sese  observasse  affirmant ; caeterum  apud  alios 
nulla  inveni. 


Hernia. 

Voigt  herniam  inguinalem  observavit,  quam  mulier  quae- 
dam tollendo  magnum  onus  contraxerat.  Quum  negligerelur, 

■i  . , n j , 

t 

i)  L.  c.  Ium.  II.  p.  58 j- 

in  gangraenam  transiit  et  loras  se  aperuit.  lam  vero  bene 
perspici  potuit,  tubam  fallopianam  dextram  solam  fuisse, 
quae  herniam  constituisset;  illa  ad  longitudinem  qualuor  pol- 
licum spacelo  expulsa  aegrota  sanitatem  suam  mox  recupe- 
ravit. Etiam  Bessier  2)  ligamentum  uteri  latum  et  extre- 
mitatem abdominalem  tubae  cum  parte  tractus  intestinalis  in 
hernia  inguinali  invenit. 


Vitia  conformationis. 

Tubae  in  uno  modo  vel  in  utroque  latere  plane  deficien- 
tes et  iusto  breviores  vel  longiores  observatae  sunt,  quae  qui- 
dem carum  conditio  morbo  aliquo  producta  esse  non  videbatur. 
Deficientibus  tubis  vel  omnes  paries  genitales  internae  vel 
uterus  saltem  aut  ovaria  simul  desiderabantur,  sed  non  vice 
versa.  Morgagni  2)  in  femina  adulta  vix  tres,  Cliamoux  3 4) 
contra  sex , Pfeffingerus  vel  decem  pollices  longas  eas  se 
invenisse  refert. 


Graviditas  tubaria. 

Graviditas  tubaria  illa  dicitur , qua  ovulum  foecundatum 
in  canali  tubae  fallopianae  relinetur  et  evolvitur;  quod  si  in 


1)  Hufeland’s  Journal  Bd.  8.  St.  3.  S.  176. 

2)  v.  Lavater  de  {vzeQoneQiOTol»]  Basii.  1672.  rec.  inllalleri  coli- 
diss.  tom.  III.  cp.  57-  p.  41* 

1)  Meckel,  J0I1.  Fried.  Ilnbdch  d.  pathol.  Anatomie  Bd.  II.  S.  219. 
a)  I.  c.  Epist.  LXIX.  p.  16. 

3)  Journal  de  ineddeine  et  cliirurgie  etc.  par  Mr.  a Roux.  tom. 
XXXIX. 

4)  F.  A.  Fritze  diss.  sist.  obs.  de  conc.  tub.  Argent.  1779. 

ea  tubae  parte , qua  uteri  substantiam  penetrat , locum  ha- 
bet, hanc  Carus  ’)  probe  graviditatem  tubo-utcrinam,  alii  inter- 
stitialem appellant.  Bianchii)  2 3 4)  etiam  graviditatem  tubariam  ex- 
ternam distinguit,  qua  tentorio  vel  tubae  fimbriis  ovum  ad- 
haereat ; hanc  vero  maiore  iurc  abdominalibus  graviditatibus 
adnumerandam  esse  arbitror. 

Omnium  extrauterinarum  secundum  Czihak :1)  et  Drapicr  «) 
graviditas  tubarum  fallopianarum  frequentissime  occurrit.  Ille 
enim  centum  hic  centum  et  viginti  quinque  exempla  ab  au- 
ctoribus omni  fide  dignis  relata  collegit ; tubam  vero  sinistram 
graviditate  saepius  laborantem  invenerunt,  ita  ut  huius  extra- 
uterinae graviditatis  exempla  proportione  = 3:1  versentur. 
Graviditatis  lubo-uterinae  sex  tantum  exempla  innotuere.  — 

Quodsi  praeterea  reputamus , quam  difficile  adhuc  sit, 
hunc  morbum  diiudicare,  cumque  saepius  in  cadavere  de- 
mum forte  fortuito  repertum  esse,  non  dubitabimus,  quin  ma- 
gnus ei  mulierum  numerus  succubuerit,  de  quibus  non  com- 
pertum est. 

Aetiologia. 

Omnia  ea , quae  ovuli  per  tubam  in  uterum  transitui  ob- 
stare possunt,  causam  graviditatis  tubariae  afferant,  neccsse 
est.  Impedimenta  vero  vel  mechanica  vel  dynamica  esse 
possunt.  Ad  illa  referenda  vitia  conformationis  morbosacquc 


i)  Carus  Lelirbuch  der  Gynnekologie.  Th.  II.  S.  466. 

u)  bianehi  hist.  de  naturali  in  corp.  lnun.  vitios.  morbosaque  ge- 
ner. Genev.  1711.  p.  177. 

3)  Czihak  de  gravid.  extra  ut.  Ueidelberg  1824. 

4)  Drapier  comment.  physiol.  med.  obst.  de  gravid.  extraut.  Leodii 
1 83 1 . 

tubarum  affectiones  ex.  gr.  obliteratio  canalis,  concretio  cum 
partibus  vicinis,  qua  motus  peristallicus  ad  ovi  transmissio- 
nem necessarius  impeditur,  et  mullae  aliae  tubarum  destru- 
ctiones, quas  prioribus  luiius  dissertationis  plagellis  frequen- 
tissime et  quidem  aeque  ac  graviditatem  saepius  in  sinistra 
quam  dextra  tuba  occurrere,  demonstravi.  Tales  etiam  huius 
organi  affectiones  in  sectionibus  mulierum  graviditate  tubaria 
mortuarum  plerumque  inveniuntur.  Praeterea  constat,  morbum 
hunc  in  iis  praecipue  feminis  obviam  venire,  quae  iam  plu- 
res  et  graves  partus  ediderunt;  quamobrem  monet  cl.  May  er, 
post  difficiles  partus,  quos  inflammatio  uteri,  tubarum,  ovario- 
rum sequatur,  vel  in  universum  post  inflammationem  harum 
partiunt,  si  conceptioni  antecedat,  dispositionem  ad  gravidi- 
tatem extrauterinam  adesse.  ') 

Neque  vero  rari  sunt  casus  , quibus  nullus  omnino  or- 
ganicus tubarum  morbus  innotuit,  qui  ansam  graviditatis  prae- 
bere potuerit ; veluti  in  observationibus  a Stoll  ~),  Clarque  s), 
Guentz  aliisque  relatis.  Hinc  igitur  consequitur , saepius 
etiam  ab  irregulari  tubarum  functione  earum  graviditatem 
pendere  posse.  De  qua  re  multae  magis  minusve  probabiles 
coniecturae  a viris  illis  doctissimis , .qui  huic  rei  operam  na- 
varunt, factae  sunt.  Prae  caeteris  inprimis  anxietatem,  ter- 
rorem aliaque  violentiora  animi  pathemata,  vel  ipso  coitus 
momento  vel  saltem  paulo  post  excitata,  ad  causas  merito 


1)  Mayer  Beschreibung  eiuer  gravid.  interst.  uteri.  Bonn  i8a5. 

2)  Stoll.  diss.  illustrans  grav.  tub.  casum.  Tubing.  1819. 

3)  Itarless  noues  Journal  der  auslaud.  med.  cliir.  Litt.  8.  Bd.  1. 
St.  Gescliiclile  einer  Scliwangersdiaft  der  fallop.  Trompele  init 
Bemerkungeii  des  Dr.  Clarque. 

4)  Guentz  ile  concept.  tub.  duabus  obs.  Lipsiac  nuper  factis  illuslr. 
Lips.  iS3i. 


referunt,  quae,  quum  vim  vitalem  tubarum  ad  summum  fasti- 
gium concitatum  subito  debilitent  atque  deleant,  quominus 
ovulum  in  uterum  penetret , impediant.  Itaque  etiam  gravi- 
ditates extrauterinas  in  viduis  et  iuvenculis  frequentiores  ob- 
servari opinantur  ob  timorem  et  terrorem,  quibus  hae  mu- 
lieres in  illicito  coitu  afficiantur,  quae  quidem  opinio  non- 
nullis observationibus  confirmari  videtur.  Joergius  $)  sper- 
mate  contra  normam  tubam  ingresso  ovum , ut  radices  agat, 
cogi  contendit.  Bia?ichi  &)  denique  et  Josephi v)  excessum 
in  coitu  inprimis  paulo  post  puerperium  merito  mihi  accusare 
videntur ; status  enim  erethicus  partium  genitalium , qui  sem- 
per  cum  coitu  coniunctus  est,  hoc  saepius  repetito  , praeser- 
tim ovulo  iam  in  tubam  ingresso,  facile  in  inflammationem  ex- 
cedere potest,  unde  exhalatio  lymphae  plasticae  et  adglulina- 
tio  ovi  exoriatur  necesse  est. 


Symptoinatologia. 

• Mulli  quidem  viri  doctissimi , peritissimi , nostris  etiam 
temporibus  huic  morbo  operam  navarunt , sed  plurimi  phy- 
siologiae modo  et  anatoiniac  pathologicae  inde  utilitatem  pa- 
rare studuerunt , quum  de  diagnosi  verba  facienda  essent, 
hanc  tam  adhuc  ambiguam  esse  confitentes,  ut  bene  sympto- 
matum explicationem  ommittere  liceat.  Cl.  Ileimius  qui- 


5)  Joerg  Ilaudbuch  der  Kranklieiten  des  Weibes.  1821.  p.  577. 

6)  L.  c.  p.  76. 

7)  Josephi  uber  die  Schwangcrschaft  ausserhalb  der  Gebarmutter. 
Itostock  i8o3. 

1)  Dr.  E.  Lud.  Heini’s  vermischte  Schriften  von  Dr.  A.  Paetscli. 
Leipz  1 836.  S.  363.  Erfabruugen  iiber  die  Scliwangerschaften 
ausserhalb  der  Gebarinuller. 


dem  accurata  et  optima  signa  indicavit,  cx  quibus  ipse  mor- 
bum semper  cognosci  posse  putavit,  at  quum  suis  solis  ob- 
servationibus nisus  sit,  iieri  non  potuit,  quin  ea  parliin  non 
sufficiant , partim  etiam  magis  minusve  falsa  sint  inventa. 
Alii,  ut  J os  ephi,  Bianchi , Gollhardt*  3),  al.  magnum  symptoma- 
tum numerum  enarrant,  sicut  omnia  alia  hic  alia  illic  quon- 
dam in  hoc  morbo  observata  sunt;  quum  vero  decursus  gra- 
viditatis tubariae  tam  varius  sit,  ideoque  signa  saepe  plane 
aliena  animadvertantur , talis  enarratio  symptomatum  tantum 
abest,  ut  veram  morbi  diagnosin  adducat,  ut  nullam  omnino 
fieri  posse  confiteri  cogat.  Mihi  quidem  optimum  visum  est, 
cx  quam  plurimis,  quibus  uti  licuit,  observationibus  certos 
huic  morbo  decursus  destinare;  cosquc  secutus  illum  quam 
accuratissime  describere  studui. 

I.  Foetus  atque  mater  eodem  tempore  protinus  pereunt . 

Primis  septimanis  graviditas  tubaria  iisdem  symptomatis, 
quibus  normalis,  utitur;  menses  enim  cessant,  mammae*in- 
tumcscerc  incipiunt,  nec  desunt  caeterae  affectiones  consen- 
suales,  vomitus,  nausea,  totius  corporis  lassitudo,  capitis  con- 
gestiones ctc.  Tertia  vero  hebdomade  aut  iam  prius  tensio- 
nis sensus  et  pressionis  in  regione  inguinali  incipit , simul- 
que  dolor  vehemens  moliminum  instar  in  fundo  pelvis  , sae- 
pius durante  graviditate  intervallis  mox  longioribus  mox  bre- 
vioribus recurrens,  plerumque  cum  urinae  et  alvi  retentione 
coniunctus,  se  manifestat  3).  Iam  femina  modo  in  latere  af- 


a)  Gollhardt  de  gravidit.  extraut.  Ferol.  1829. 

3)  Kxstant  quidem  perpauci  casus,  ubi  hic  dolor  defuit,  feminae 
omuiiio  nulla  de  re  questae  sunt  usque  ad  mortem.  Tales  af- 

fccto  sine  molestia  decumbere  potest ; interdum  etiam  oedema 
pedis  huius  lateris  et  quasi  paralysis  eiusdem  conspicitur. 
Pro  mensibus  apparet  cx  utero  profluvium  mucoso-sanguino- 
lentum , saepius  incertis  temporibus  rediens  , interdum  cum 
frustulis  membranaceis  admixtis.  Portio  vaginalis  plerumque 
aliquid  ad  latus  contrarium  spectat , caeterum  adhuc  easdem 
subit  mutationes  aesi  uterus  ipse  gravidus  sit;  inter  dolores 
saepe  os  uteri  paullulum  apertum  et  segmentum  inferius  ten- 
sum reperitur.  — Ad  finem  mensis  secundi  subito  vel  absque 
praegressa  causa  externa  vel  post  conatum  aut  lapsum  dolo- 
res vehementissirni,  quasi  ad  partum;  iam  mulier  frustra  cos, 
ut  antea  pluries,  cessuros  sperat,  clamat  alta  voce,  queritur 
de  magno  vesicae  urinariae  et  intestini  recti  tenesmo  , ne- 
que vero  vel  illa  vel  hoc  quidquam  reddere  potest;  dolores 
semper  acerbiores  , nullo  remedio  mitigari  possunt , pulsus 
vacuus,  parvus,  donec  lipothyinia  plerumque  et  convulsioni- 
bus supervenientibus  mors  vitae  finem  facit.  Variat  tempus, 
quo  apparentibus  his  doloribus,  mors  consequitur;  plerumque 
inter  12 — 16  horas,  raro  serius,  interdum  prius. 

Heimius , qui  scdccies  hanc  graviditatis  extrauterinae 
speciem  observavit,  contendit  dolores  illos  et  intermittentes, 
simulae  cum  aliqua  vehementia  apparere  incipiant,  et  qui 
morti  proxime  antecedant,  semper  mutare  naturales  vultus,  et 
physiognomiae  singularem  dare  impressionem;  praeterea  so- 
num ciulationis  et  gemitus  inter  eos  tam  peculiarem  et  pro- 
prium esse  , ut  pluries  his  tantum  duobus  signis  cognitionem 
fere  momentaneam  conditionis  debuerit,  neque  quemquam, 
qui  hunc  sonum  semel  modo  audierit,  et  vultus  mulierum  in- 
felicium  semel  modo  adspexerit , in  errore  versari  posse , si 


feruat:  xScbmitlius  BeobacliLungen  der  Ii.  K.  med.  cbirurg.  Jo- 
sephsacademie  zu  Wien.  — Carus  Lelirbuch  der  Gyuaeko- 
logie.  Leipzig  1820.  Bd  II.  S.  470.  Guentz  1.  c. 


iterum  ei  casus  eiusmodi  obveniat  «).  In  aliorum  observa- 

ibus  bacc  duo  si^na  non  commemorata  invenio,  sed  hoc 
non,  quia  revera  defuerim,  sed  potius  inde  facium  esse  puto, 
quod  illi , haud  ea  accurate  observandi  facultate  praediti, 
qua  Heimius  inprimis  praecelluit , aut  nescii,  quanti  sit  mo- 
menti in  hoc  etiam  nunc  tam  in  tenebris  versante  morbo 
quodlibet  signum  referre  , ea  vel  omnino  non  animadverte- 
rint, vel  memoratu  haud  digna  esse  putaverint. 

In  longe  plurimis  casibus  graviditas  tubaria  modo  supra 
desciiplo  terminatur,  imo  Heimius  foetum  vivum  haud  ultra 
secundum  mensem  in  tuba  remorari  posse  contendit,  cuius 
membranae  talem  extensionem  non  patiantur.  At  observa- 
tionibus haud  ita  paucis,  omni  fide  dignis,  foetum  per  sex  sal- 
tem menses  in  tuba  crescere  posse,  satis  probatur®);  quam- 
quam exempla  foetuum  maturorum,  in  tuba  inventorum,  merito 
adhuc  in  dubium  vocantur 4 5  6). 

Post  secundum  igitur  graviditatis  mensem  et  etiam  prius 
exploratione  per  vaginam  et  intestinum  rectum  bene  instituta 
tuba  gravida  iuxta  uterum  sine  dubio  detegi  poterit,  etsi  hoc 
rarissime  commemoratum  invenio.  Quarto  vero  mense  prae- 
terlapso tumor  abdominis  in  uno  praesertim  latere  apparet, 


4)  L.  c.  p.  384- 

5)  Tales  communicant.  Guentz  1.  c.  — Santorini  observat,  ana- 
toni. Lugd.  Batav.  1 7 3g.  — Frit/.e  ile  concept.  tub.  cum.  epi- 
crisi  Argent.  1799.  — Marcolini,  Neues  Journal  der  ansland. 
medie,  chirurg.  Litteratur  von  Harless  und  Ritter  3.  Bd.  1.  St. 

6)  Abrah.  Cypriani  epistola,  historiam  exhibens  foetus  humani 
post  XXI  menses  ex  uteri  tuba  excisi.  Lugd.  Bat.  1700.  — Sax- 
torpli,  Acta  nova  reg.  societ,  med.  Hafuiens.  vol.  V.  N.  1.  — 
Galli  Commentar.  Bononiens.  Tom.  II.  p.  III.  de  nonimestri 
loetu  extra  uterum  aucto  et  mortuo  per  abdomen  vivae  ma- 
tris extracto. 


inaequalis  vero , mobilis  atque  admodum  selisibilis.  Eliam 
motus  infantiles  ad  finem  quinti  mensis  plerumque  percipi 
possunt;  mammae  magis  se  evolvunt,  interdum  verum  lac 
secernunt;  partes  infantiles,  quippe  quae  haud  ab  utero  cir- 
cumdatae sint,  melius  sentiuntur;  portio  vaginalis  haud  aliter, 
quam  in  secundo  uteri  graviditatis  mense  esse  solet.  Caete- 
rum  dolores  illi  intermittentes  plerumque  non  desiderantur; 
et  mors  eodem  modo  sequitur,  quo  supra  retuli. 

Sectio  cadaveris : Cavum  abdominis  magna  sanguinis 
lluidi  et  coagulati  copia  impletum,  nulla  recentis  inflammatio- 
nis signa ; tuba  altera  tumefacta  et  aliquo  loco  rupta  fora- 
mine a liniis  aliquot  ad  plures  pollices  differente  ; foetus  ma- 
gnitudine et  forma  tempori  graviditatis  respondens  cum  an- 
nexis suis  vel  adhuc  in  canali  tubae  vel  , ut  .plerumque  fit, 
per  rupturam  delapsus  in  sanguine  elfuso.  Tubae  membra- 
nae quo  longius  graviditas  duravit,  eo  crassiores,  vasorum 
pleniores1,  interdum  cum  partibus  vicinis,  inprimis  ovario 
coalitae;  canalis  tubae  ab  utero  usque  ad  ovum  tum  apertus 
tum  clausus.  Uterus  excepta  cavitatis  cius  amplificatione,  si 
mors  ante  finem  secundi  mensis  intrat , easdem  fere  muta- 
tionis offert,  quae  si  in  utero  ipso  graviditas  locum  habet, 
conspiciuntur;  sin  vero  graviditas  longius  est  progressa,  ne- 
que pro  forma. sua  neque  pro  portionis  vaginalis  statu  a gra- 
viditatis periodo  allectus  conspicitur;  situs  eius  magis  minusve 
obliquus;  in  cavitate  tunica  decidua  Hunteri  vel  saltem  re- 
sidua eius  semper  inveniuntur. 

II.  Mater  foctui  superstes. 

a)  Verisiihillimum  est,  ovulum  in  tubam  ingressum,  atque 
causa  quadam,  quominus  in  uterum  progrediatur  , impeditum 
primis  post  conceptionem  diebus  vel  etiam  hebdomadibus  in- 

2 . 

opia  nulrilionis  emori  atque  resorberi  posse , nullo  inde  fe- 
minae damno  exoriente,  nisi  forte  coalitiones  et  aliae  stru- 
cturae tubarum  mutationes  , quas  frequentissime  praesertim 
in  feminis  nuptis  et  meretricibus  inveniri  supra  retuli,  inde 
saepius  originem  ducant. 

6)  Morbus  per  brevius  longius  tempus  iisdem  symptoma- 
tis, quae  supra  communicavi,  decurrit,  at  mors  illa  repen- 
tina ex  tuba  rupta  non  sequitur,  contra  sensim  ex  dolore 
non  cessante,  febri,  urina,  aliisque  signis  pro  organo  magis 
affecto  diversis  , inflammationem  in  abdomine  exortam  esse 
elucet,  quae  decursu  admodum  diuturno  utitur , donec  inter- 
dum demum  post  annos  aliquot  per  abscessum  in  aliquo  abdo- 
minis regione,  aut  per  vaginam  , vesicam  urinariam  vel  inte- 
stinum rectum  cum  multa  sanie  ossa  infantilia  ad  lucem  pro- 
deunt. Menses  interea  plerumque  non  redeunt , quin  etiam 
in  mammis  interdum  parva  lactis  secretio  perdurat.  Mater  si  j 
validis  gaudet  viribus,  artisque  auxilio  adiuvafur , vitam  su-  j 
stentare  potest,  dum  via  illa  abnormi  sensim  omnes  foetus 
partes  eiiciuntur;  quem  faustum  exitum  inprimis  exspectare 
licet,  ubi  abscessus  per  abdominis  parietes  aperitur.  Maximam 
vero  partem  mulieres  infelices,  saepe  abscessu  extrorsum  non- 
dum formato,  febri  hectica  aut  putrida  peremit. 

Inveniuntur  in  abdomine  residua  foetus , partes  prope 
iacentes  , tuba  , ovarium , intestina , coalitae  et  suppuratione 
magis  minusve  destructae,  ita  ut  singulas  dignoscere  plerum- 
que non  possis.  — Multi  quidem  huiusmodi  casus  ab  aucto- 
ribus referuntur,  sed  perpauci  inveniuntur,  in  quibus  sectio 
probaverit,  veram  praegressam  esse  graviditatem  tubariam  7). 


j)  Clarque  transact.  a society  for  tlie  inprovenient  of  nied.  anil 
chir.  Knowlcdge  vol.  II.  Lond.  > S 1 8-  — Myddletonins  diar. 

Hamb.  toni.  I.  p.  599.  — Clirist  de  concept.  tnb.  Marbtirg. 

1802.  — Rougua  revue  medicale  franoaise  el  etraugere.  i8a3. 

c)  Postquam  loclus  in  tuba  per  longius  brevius  tempus 
sc  evolvit , symptomata  illa , quae  hanc  conditionem  comi- 
tari solent , sensim  magis  magisque  evanescunt.  Profluvio 
sanguinolento-mucoso  e vagina  cessante  menses  ad  regulam 
plerumque  redeunt;  mammae  rursus  collabuntur ; tumor  in  al- 
tero abdominis  latere  si  iam  apparuit,  paululum  quidem  di- 
minuitur , sed  semper  admodum  durus  exploratione  praeser- 
tim interna  sentiri  poterit ; dolor  in  fundo  pelvis  plerumque 
per  lotam  vitam  multo  quidem  rarius  minusque  vehementer 
sese  manifestat,  hystericas  saepe  et  haemorrhoidales  allectio- 
nes, ut  monet  Ueimius , simulans,  interdum  etiam  serius  ocius 
plane  cedit,  neque  ulla  omnino  molestia  restat,  nisi  gravedi- 
nis sensus  atque  tensionis  ex  illo  tumore  et  alvi  saepius  ob- 
structio; feminae  adeo  rursus  normales  edere  possunt  parius. 

Morte  deinde  alia  quadam  ex  causa  secuta,  in  tuba  foe- 
tus corrugatus,  exsiccatus,  crusta  ossea  perdura  circumdatus 
apparet.  Talis  vero  mutatio  foetus  in  lithopaedion  vel  osteo- 
paedion,  ut  appellant,  in  aliis  quidem  graviditatis  extrauteri- 
nae speciebus  satis  frequenter,  in  tubae  graviditate  rarissime 
occurrit.  Ileld  casum  huiusmodi  communicat  praeter  alios, 
quos  refert , minus  lidem  habentes,  memoratu  dignissimum  de 
femina,  quae  lithopaedion  quadraginta  sex  annos  in  tuba  si- 
nistra secum  portavit,  et  intra  hoc  tempus  duos  adhuc  infan- 
tes, filium  et  fdiam,  peperil  8). 

d)  Restat  ut  moneam  saltem  Laugieri  9)  et  Fielitzii  »>) 
observationem , secundum  quam  orificio  uteri  ac  tubae  dila- 
tato embryo  via  naturali  natus  sit;  alter  quidem  annon  utero 
diviso  in  errorem  inductus  fuerit,  incertum  se  esse  non  negat. 


8)  Godofredus  Helcl  ctiss.  epist.  de  tempore  partus  occasione  par- 
tus luberii  per  46  annos  gestati.  Baruthi. 
g)  Journal  de  meddcinc  par  M.  A.  Roux.  Janvier  1774. 

«o)  Ricliler’s  cliir.  Bibliotli.  S.  782. 

Diagnosis. 

Commulai  i potest  graviditas  tubaria  cum  graviditate  ute- 
rina. Primis  hebdomadibus  nullomodo  distingui  possunt,  po- 
stea vero  haud  difficilis  est  diagnosis.  Etsi  enim  hic  iltic 
de  casibus  sermo  est , in  quibus  usque  ad  mortem  nihil  om- 
nino per  totum  decursum  acciderit  , quod  graviditatem  extra 
uterum  locum  habere , suspicionem  movere  potuerit , in  iis 
subiectiva  quaedam  symptomata  modo  defuere,  quare  aegrota, 
medicum  arcessere,  coactam  se  non  vidit.  Obvenit  enim,  ut 
supra  retuli,  quamvis  rarissime,  ut  dolores  illi  intermittentes 
et  profluvium  sanguinolento  - mucosum  e vagina  , quae  ex 
quarte  plerumque  hebdomade  se  manifestare  solent,  vel  pla- 
ne desiderentur,  vel  levi  tantum  gradu  appareant,  neque  fe- 
mina alteri  lateri  maiore  cum  molestia  incumbat  quam  alteri, 
sed  semper  aha  adsunt  symptomata  inprimis  obiectiva,  quibus 
si  uti  licet,  diagnosis  a graviditate  uterina  extra  dubitationem 
ponitur.  Sunt  vero  ea : 1)  orificium  uteri  externum  et  por- 
lio vaginalis  post  secundum  certe  mensem  nullam  amplius 
subit  mutationem.  2)  Uterum  , si  explores  specillo  obtuso , 
vacuum  invenies.  3)  Exploratione  interna  iuxta  uterum  par- 
ium tumor  vel  adeo  partes  infantiles  distinguuntur.  4)  exitus 
plane  alienus. 

Difficilius  sed  etiam  minori  momcnlu  est  diagnosis  va- 
narum graviditatis  extrauterinae  specierum.  Memoratu  vero 
digna  sunt  haccco : Effluvium  rutilum  e vagina  saepius  desi- 
deratur in  graviditate  oarica  et  abdominali , uterus  quoque 
in  his  minus  mutatur;  tumor  abdominis  initio  rotundior  ab 
utero  remotior.  Secundum  Heimium  dolores  contrahentes 
iliisque  ad  partum  similes  quo  citius  intra  primos  duos  men- 
ses apparent,  eo  magis  graviditatis  tubariae,  quo  serius  hoc 
tempore  praeterlapso  eo  magis  graviditatis  oaricac  et  abdo- 
minalis suspicionem  movent.  Dolores  quoque  in  graviditate 

abdominali  haud  tam  atroces  sunt,  (piales  in  oarica  et  tubaria 
esse  solent,  longius  vero 'durant , si  apparent,  neque  iis  tam 
lucida  sunt  intervalla ; praeterea  magis  in  integumentis  exter- 
nis et  loto  abdominis  ambitu  sentiuntur,  ita  ut  hic  tactum, 
quin  saepe  vestimentorum  pressum  vix  perferre  possit  '). 
Josephi  adhuc  monet,  in  graviditate  abdominali  infantis  mo- 
tus liberiores  atque  latiores  esse,  neque  artus  ipsius  , sicuti 
in  graviditate  tubaria  et  oarica  spatio  arctiori  inclusos  tactu 
deprehendi1 2).  Denique  exitus  respiciendus ; quum  enim  gra- 
viditas tubaria  primis  adhuc  mensibus  repentina  matris,  atque 
foetus  morte  terminari  soleat , hoc  in  abdominali  graviditate 
nunquam  accidit,  et  infans  iustain  plerumque  maturitatem  as- 
sequitur. 

Commutatio  cum  inflammatione,  hydrope  aliisque  morbis 
organorum  in  pelvi  sitorum  , ovarii  inprimis  et  tubae  ipsius, 
etiam  priusquam  signa  graviditatis  , quae  dicuntur  certa  , se 
manifestaverint,  haud  facile  fieri  poterit,  si  omnia,  quae  su- 
pra communicavi , symptomata  , inprimis  mutatio  etsi  parva 
portionis  vaginalis  uteri,  menses  cessantes,  profluvium  e va- 
gina turbidum  et  peculiares  illi  dolores  respiciuntur. 


1)  Heini  I.  c.  p.  4°7- 

2)  Josephi  l.  c.  p.  ^3. 

VITA. 


Naius  sum  ego  Antonius  Willeins,  Adendorpiensis,  anno 
ftIDCCCXV.  Patre  Joannc  Petro  Willeins,  quem  morte  nuper 
ereptum  lugeo,  et  matre  Sophia,  e genle  Wachendorf.  Fidei 
catholicae  addictus  sum.  Primis  litterarum  elementis  imbutus 
gymnasium  Bonnense  per  sex  annos  et  dimidium,  et  quod  Mo- 
nasterii ad  Eifliam  est,  per  annum  unum  et  dimidium  frequen- 
tavi. Hinc  testimonio  maturitatis  instructus  autumno  anni 
MDCCCXXXIV.  almam  petii  Universitatem  Fridericiam  Guilel— 
miam  Rhenanam,  ibique  a Rectore  Magnifico  beato  Naeke  in 
civium  acadeinicorum  numerum  receptus,  apud  cl.  E.  Bischoff,  1. 1. 
gratiosi  medicorum  ordinis  Decanum  Spectatissimum , nomen 
professus  sum. 

Quibus  per  quinque  annos  lectionibus  interfui,  hae  sunt : 
I.  Philosophicae : 

Logica  et  Psychologia  apud  cl.  van  Calker;  physica  ex- 
perimentalis  apud  beat,  a Munchow ; botanice  apud  cl.  Treti- 
ratium  et  beat.  Nees  ab  Esenbeck ; mineralogia  apud  cl.  Noeg- 
gerath;  zoologia  apud  cl.  GoUlfuss ; chemia  experimentalis 
apud  cl.  G.  Bischof. 

II.  Medicae : 

Anatoirtia  generalis  et  specialis  apud  cl.  Mayer  et  cl.  We- 
ber , qui  quoque  in  cadaveribus  secandis  duces  mihi  fuere; 
physiologia  apud  beat.  Windischmann ; encyclopacdia  et  melho- 


tlologia  artis  medicae,  pathologia  generalis  et  scmiotice,  pa- 
Ihologia  ct  therapia  morborum  acutorum  ct  chronicorum 
apud  cl.  Nciumann ; scmiotice  specialis  apud  cl.  Albers ; hi- 
sloi  ia  medicinae  et  toxicologia  apud  cl.  H aries  s ; materia  ; 
medica,  ais  foimulas  medicas  concinnandi,  medicina  forensis 
et  epizootiae  apud  cl.  E.  Bischoff;  therapia  generalis  et  spe- 
cialis , anthropologia  , de  insania  curanda , de  educando  me- 
dico, disputationes  de  casibus  clinicis,  de  experientia  et  ex- 
perimentis instituendis  apud  cl.  Nasse;  chirurgia,  doctrina 
operationum  chirurgicarum,  morbi  oculorum,  anafomia  chi— 
luigica , ais  fascias  applicandi,  selecta  clinices  chirurgicae 
capita  apud  cl.  Wulzer ; doctrina  artis  obstetriciae,  de  in- 
strumentis obstetriciis,  de  morbis  infanlum , de  luxationibus  et 
ossibus  fractis  apud  cl.  Kilian ; repctilorium  anatomiae  apud 
cl.  Weber. 

In  exercitationibus  praeficis  mihi  duces  fuere:  in  clinico 
propaedeutico  et  therapeutico  cl.  Nasse;  in  clinico  chirurgico 
et  ophlhalmiatrico  cl.  Wulzer , quo  duce  ipse  operationes  in 
cadavere  perfeci ; in  clinico  obstetricio  cl.  Kilian , qui  etiam  in 
exercitationibus  in  phantomate  instituendis  mihi  moderator  fuit. 

Per  anni  spatium  in  septima  Ulanorum  cohorte  duce  cl. 
Kallmann  chirurgi  voluntarii  munere  .functus  sum. 

Quibus  viris  omnibus,  optime  de  me  meritis,  gratias  ha- 
beo semperque  habebo  quas  possum  maximas. 

THESES 


1.  Vis  musculorum  pendet  a nervis. 

2.  Bilis  parum  ad  concoctionem. 

3.  Morbus  Whijltii  ex  inflammatione. 

4.  Ulcera  syphilitica  ex  adspectu  solo  dignosci  non  possunt. 

5.  Sectio  bilateralis  caeleris  lithotomiae  methodis  praeferenda. 

6.  Obstetricantibus  stethoscopus  multum  prodest. 

7.  Methodus  activa  in  remansione  placentae  exspectanti 
praeferenda. 

8.  Versio  obstetricia  nunquam  instituitur  ad  accelerandum 
partum. 

